अब सुनिए मुफ्त खोरी की एक और कहानी। दादरी की थोक सब्जी मंडी गांव के सामने है सवेरे के समय कुछ रिटेलर भी वहां बैठते हैं तो आस पास के लोग सब्जी लेने आ जाते हैं। मेरे घर से सब्जी मंडी पांच मिनट से कम के वाक पर है। सवेरे घूमने के साथ कभी कभी सब्जी मंडी से ताजा सब्जी भी ले आता था। उस दिन सड़क पार ही की थी कि एक मारूति वैन पास आ कर रुकी। तीन परिचित पत्रकार थे। अलीगढ़ के किसी कार्यक्रम से लौट रहे थे। दुआ सलाम के बाद मैंने सामने ही घर चलने का आग्रह किया आरै कहा कि चलिए सब्जी बाद में ले ली जाएगी। अरे नहीं, चलिए हम भी सब्जी मंडी देख लेते हैं।